# A „Fotózz a Kerekdomb Fesztiválon!”

# nyereményjáték

# Részvételi- és Játékszabályzata

1. A „Fotózz a Kerekdomb fesztiválon!” elnevezésű nyereményjátékot szervező **Aktív- és Ökoturisztikai Fejlesztési Központ Nonprofit Kft.** (székhely: 1037 Budapest, Szépvölgyi út 39., cégjegyzékszám: 01-09-343790, adószám: 26768496-2-41; a továbbiakban: „Szervező”) által szervezett, promóciós célú nyereményjátékban (a továbbiakban: „Játék”) kizárólag azon természetes személy (a továbbiakban: „Játékos”) vehet részt, aki

1. Magyarországon állandó lakóhellyel rendelkezik,
2. 18. életévet betöltötte,
3. „követi” az Aktív Magyarország Instagram oldalát,
4. a jelen Részvételi- és Játékszabályzat (a továbbiakban: „Játékszabály”) 2. b) pontjában meghatározott hashtagekkel a tállyai Kerekdomb Fesztiválon felállított Aktív Magyarország kapunál készült fotót posztol nyilvánosan az Instagram oldalra,
5. elfogadja a Játékszabályban meghatározott feltételeket, valamint az Adatkezelési tájékoztatót,
6. megfelel a Játékszabályban foglalt feltételeknek és
7. személyes adatai kezeléséhez hozzájárul.

# 2. A Játék főbb szabályai:

1. A Játék időtartama: 2021. szeptember 17. – szeptember 19. között.
2. A Játék során a tállyai Kerekdomb Fesztiválon felállított Aktív Magyarország kapunál elkészített fotót kell nyilvánosan feltölteni az Instagramra, a Szervező által meghatározott alábbi hashtagek megjelölésével:

* #induljel, #aktívmagyarország, #kerekdombfeszt.

1. A Szervező által létrehozott 3 fős bizottság sorsolással dönt a nyereményjáték eredményéről. Az a Játékos a nyertes, akit a Szervező által létrehozott 3 fős sorsolási bizottság véletlenszerűen kisorsol (a továbbiakban együtt: Nyertes).
2. Az eredményhirdetés ideje: 2021. szeptember 22.
3. A Játékban való részvétel – 1-3. pontban meghatározottakon túli – további feltétele a nyeremény első postai kézbesítés során történő átvétele.
4. A Játék nyereménye három darab két fős vezetett e-bike túra. A nyeremény készpénzre nem váltható át.

3. A Játékból ki vannak zárva a Szervező, illetve a Játék szervezésében egyéb közreműködők vezető tisztségviselői, alkalmazottai, megbízottjai, valamint ezek Polgári Törvénykönyvről szóló 2013. évi V. törvény (a továbbiakban: Ptk.) 8:1. § (1) bekezdés 1. pont szerinti közeli hozzátartozói. A Játékból ki vannak zárva továbbá a Játék nyereményének helyszíne szerinti harmadik fél vezető tisztségviselői, és a Játék megvalósításában résztvevők munkavállalói, valamint ezen személyek Ptk. szerinti hozzátartozói.

4. Az Instagram nem vesz részt a nyereményjátékban. A Szervező a Nyertest a 2. d) pontban meghatározott időpontban hirdeti ki.

# 5. Amennyiben valaki valótlan adatokkal, vagy több Instagram profillal (akár eltérő adatokkal) vesz részt a Játékban, a Játékos nem nyerhet, a sorsoláson nem vehet részt.

6. A Játékban a Szervező három nyertest és három pótnyertest sorsol, illetve hirdet. Amennyiben a Szervező a nyertest nem éri el, helyébe automatikusan a pótnyertes lép. A pótnyertest kizárólag akkor hozza nyilvánosságra, ha a nyertest nem éri el. Amennyiben a pótnyertes sem érhető el, vagy a nyereményt sem a nyertes, sem a pótnyertes nem veszi át, a Szervező nem köteles újabb pótnyertest választani, vagy a nyereményt újra kisorsolni, a Szervező a nyereménnyel belátása szerint rendelkezik. A Szervező a nyereményt postai úton juttatja el a Nyertes részére. A nyeremény a 2. e) pontban meghatározott időpont szerint vehető át. A nyertes Játékosnak lehetősége van arra, hogy nyereményéről lemondjon.

7. A Nyertes az Aktív Magyarország Instagram oldalán, illetve az eredeti poszt alatt is olvashatja a nevét, továbbá a Szervező privát üzenetben is értesíti. A személyes adatok addig lesznek tárolva, amíg a nyeremény meg nem érkezik a Nyerteshez. Az adatok harmadik fél kezébe nem kerülnek, más célra nem lesznek felhasználva.

8. Ha a Szervező sem email-en, sem telefonon nem tudja a nyertest az eredményhirdetést követő 2 munkanapon belül elérni (vagyis a nyertes az emailre nem válaszol, telefonon pedig nem érhető el vagy telefonszáma nem ismert), továbbá a postai kézbesítés eredménytelen, akkor a Nyertes továbbiakban nem jogosult a nyereményre. Ebben az esetben a Szervező a pótnyertest értesíti, a fenti szabályok szerint. Amennyiben a Szervező a Nyertest (pótnyertest) nem éri el, a Nyertes (pótnyertes) joga a nyereményre elvész. A Nyertes (pótnyertes) kizárólag akkor követelheti utólag a nyereményt, ha a Szervező az értesítést nem kísérli meg, vagy nem a megadott elérhetőségen kísérli meg, vagy ha a Szervező megadott elérhetőségein a Játékos a Szervező megkeresésére nem tud reagálni, a Szervező érdekkörében felmerülő okból.

9. AJátékban való részvételre és nyereményre csak az a személy jogosult, aki helyesen adta meg a Szervező számára a Játékos azonosításához szükséges adatokat. A Játékos által megadott adatok pontatlanságáért, hiányosságáért, hibájáért (pl. névelírás, címelírás, téves vagy nem valós adat feltüntetése), a személyes kézbesítés elmaradásáért vagy késedelméért, valamint a kézbesítés során keletkezett károkért a Szervező semmilyen felelősséget nem vállal.

10. A Játékban való részvétel, valamint a Játék során történő adatszolgáltatás önkéntes. A Szervező felhívja a Játékos figyelmét a Játékszabály és az Adatkezelési tájékoztató figyelmes elolvasására.

11. A Játékos a Játékban való részvétellel kijelenti, hogy a jelen Játékszabály és az Adatkezelési tájékoztató rendelkezéseit megismerte és elfogadja. A Szervező semmiféle felelősséget nem vállal egyetlen felhasználóval vagy bármely más olyan személlyel szemben sem, aki a vonatkozó jogszabályok, szerződéses kötelezettségek, vagy a Játékszabályban foglalt rendelkezések megsértésével vesz részt a Játékban.

12. A Játékos a Játékban való részvétellel tudomásul veszi, és kifejezetten hozzájárul ahhoz, hogy:

* 1. nyertesség esetén nevét a Szervező minden további feltétel és ellenérték nélkül, kizárólag a Játékkal kapcsolatosan az Aktív Magyarország Instagram oldalán közzé tegye és nyilvánosságra hozza;
  2. nyertesség esetén telefonszámát, levelezési címét elküldi a Szervező részére a nyeremény eljuttatása érdekében;
  3. a feltöltött nyilvános poszt (repost formájában) megosztásra kerülhet az @aktivmagyarorszag Instagram oldalon;
  4. a megadott személyes adatait a Szervező az Adatkezelési tájékoztatóban meghatározottak szerint kezelje;
  5. a Játékosról készült Instagram profilképet és a nyereményét bemutató fényképet a Szervező, illetve az Aktív Magyarország termékeinek és szolgáltatásainak ajánlásában, illetve hirdetéseiben, honlapján, Instagram oldalán minden további külön hozzájárulás és ellenszolgáltatás nélkül akár egészében, akár részleteiben felhasználja, illetve az interneten közzé tegye a személyhez fűződő jogok maradéktalan betartása mellett (nem kerülhet sor a Játékos elérhetőségi adatainak közzétételére).

13. A Játékos köteles adatai megadása során kellő gondossággal eljárni. A Játékos az Aktív Magyarország Instagram oldalát csak saját felelősségére látogathatja. A Szervező nem vállal felelősséget a Játékost a használat során ért olyan károkért, kellemetlenségekért, amelyek abból adódtak, hogy a Játékos nem a kellő körültekintéssel járt el. A Játékos köteles tisztességesen, mások jogainak és érdekeinek figyelembevételével eljárni.

14. AJátékos köteles tiszteletben tartani a hatályos jogszabályokat, és a használat során köteles tartózkodni minden olyan tevékenységtől, amely jogellenes, vagy amely mások érdekeit sérti. Ezen belül a Játékos köteles tiszteletben tartani mások magánszféráját, személyhez fűződő jogait, a szellemi alkotásokhoz fűződő jogokat, különösen a szerzői jogi védelem alá eső irodalmi, tudományos és művészeti alkotások, találmányok, formatervezési minták, használati minták, védjegyek és forgalmi árujelzők védelmére vonatkozó szabályokat. A Játékos köteles tartózkodni szabálysértés vagy bűncselekmény elkövetésétől.

15. Valamennyi Játékos köteles tartózkodni minden olyan tevékenységtől, amely a Szervező és az Aktív Magyarország Instagram oldalának rendeltetésszerű használatát akadályozza. Valamennyi Játékos köteles tartózkodni minden olyan tevékenységtől, amely a Szervező és az Aktív Magyarország brand érdekeit sérti.

16. A Játékban való részvételből a következő Játékos zárható ki:

1. aki nem a Játékszabályban meghatározott előírások szerint vesz részt a Játékban, vagy a Játékszabály rendelkezéseit egyéb módon megszegi;
2. aki nem valós adatokat ad meg a regisztráció során;
3. aki illetéktelenül belép a Szervező adminisztrációs felületére;
4. aki illegális, a Játékszabályba ütköző módon megpróbálja manipulálni, megkárosítani a Játék Szervezőjét és résztvevőit.

17. Amennyiben a Játékos bármely Játékszabályban rögzített feltételt nem teljesíti, a Játékot visszaélésszerűen gyakorolja, illetéktelen előnyre tesz szert, vagy a nyereményét a megadott határidőn belül nem veszi át, úgy a Játékos a Játékból kizárja magát, a Nyertes a nyeremény átvételére nem jogosult. A Szervezőt a Játékos által tanúsított magatartásért felelősség nem terheli.

18. Figyelemmel arra, hogy a Játék online környezetben kerül lebonyolításra, Szervező kizárja a felelősségét az esetleges technikai problémákért, függetlenül attól, hogy azok a Játékban résztvevők vagy a Szervező informatikai rendszerében merültek fel.

19. A Szervező a nyeremények tekintetében mennyiségi, minőségi felelősséget nem vállal. A nyereményekre vonatkozó információk pontosságáért a Szervező felelősséget nem vállal.

20. A nyereményekre vonatkozó minden adóvonzatot a Szervező viseli. A Játék kapcsán a nyereményt nyert Játékost terhelő személyi jövedelemadó-fizetési kötelezettségnek a Szervező tesz eleget, oly módon, hogy a Játék kapcsán felmerülő személyi jövedelemadó fizetési kötelezettséget a Szervező magára vállalja, melyet adott esetben az illetékes hatóság részére megfizet. A nyeremény átvételével összefüggésben esetlegesen felmerülő egyéb költségek és kiadások (pl. nyeremény helyszínére történő utazási költség) a Nyertest terhelik.

21. A Szervezőt, és megbízottját nem terheli felelősség a Játék használatával kapcsolatban a felhasználó, vagy harmadik felek által elszenvedett bármely kárért (ideértve egyebek mellett pl. az adatvesztést, bevételkiesést, nyereségkiesést, elmaradt hasznot, kereskedelmi jó hírnév csökkenését vagy elvesztését, harmadik személyek követelését).

22. A Szervező minden tőle elvárhatót megtesz a Játék tisztaságáért, jelen Játékszabály szerinti lefolyásáért. Ha a Játék kapcsán visszaélés vagy a Játékszabály megszegésének gyanúja, vagy előre nem látott, elháríthatatlan külső ok (vis maior) merül fel, a Szervező nem köteles helytállni azzal a személlyel szemben, aki a Nyertest jogosulatlannak tartja a nyereményre, és nem köteles a Játékot megismételni, a Nyertest kizárni. A Szervező ezen esetekben ugyanakkor fenntartja a jogot, hogy visszatartsa a nyereményt mindaddig, amíg a felek az esetlegesen felmerülő vitás kérdéseket jogerősen és sikeresen le nem zárják.

23. A Szervező fenntartja a jogot a Játék megszakítására, felfüggesztésére. Amennyiben a Szervező felfüggeszti vagy megszakítja a Játékot, erről közleményt küld a Játékos elérhetőségére.

24. A Játékban való részvétel ingyenes. A részvételnek vásárlás, valamint a szerencsejáték szervezéséről szóló 1991. évi XXXIV. törvényben (a továbbiakban: Szjtv.) meghatározott egyéb feltétel nem képezi az előfeltételét. A Játékban való részvétel tétfizetéshez, vásárláshoz nem kötött, így a Játék nem minősül az Szjtv. szerinti szerencsejátéknak, ezáltal sem engedélyhez, sem bejelentéshez nem kötött. A Szervező tevékenysége nem tartozik az Szjtv. hatálya alá.

25. A Játékszabályra, a Játékra a magyar jogszabályok az irányadók és a Játékban való részvétellel kapcsolatosan kialakuló jogviták kizárólagosan a magyar bíróságok joghatósága alá tartoznak.

26. A Szervező a Játékszabályt az Aktív Magyarország Instagram oldalán teszi közzé. A Szervező fenntartja a jogot, hogy a Játékszabályt indokolt esetben egyoldalúan megváltoztassa. A megváltoztatott Játékszabályt azonnal közzéteszi az Aktív Magyarország Instagram oldalán, a korábbi Játékszabályzattal azonos helyen és módon.

Budapest, 2021. szeptember 8.

*Aktív- és Ökoturisztikai Fejlesztési Központ Nonprofit Kft.*

Szervező